Document ID: 32013R0116

KOMISJONI RAKENDUSMÄÄRUS (EL) nr 116/2013,
8. veebruar 2013,
millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine eprinomektiini osas
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
võttes arvesse Euroopa Ravimiameti arvamust, mille on sõnastanud veterinaarravimite komitee,
ning arvestades järgmist:
(1)
Euroopa Liidus toiduloomade veterinaarravimites või loomakasvatuses biotsiidides kasutamiseks ettenähtud farmakoloogiliste toimeainete jääkide piirnormid tuleks kehtestada kooskõlas määrusega (EÜ) nr 470/2009.
(2)
Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni 22. detsembri 2009. aasta määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) (2) lisas.
(3)
Eprinomektiin on lisatud määruse (EL) nr 37/2010 lisa tabelisse 1 lubatud toimeainena veiste puhul (lihaskude, rasvkude, maks, neerud ja piim).
(4)
Euroopa Ravimiametile on esitatud taotlus laiendada olemasolevat eprinomektiini kannet ka lammastele.
(5)
Kooskõlas määruse (EÜ) nr 470/2009 artikliga 5 kaalub Euroopa Ravimiamet võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul. Veterinaarravimite komitee soovitas kehtestada eprinomektiini jääkide ajutised piirnormid lammaste puhul (lihaskude, rasvkude, maks, neerud ja piim), ning ekstrapoleerida eprinomektiini jääkide piirnormid lammaste ja veiste lihas- ja rasvkoes, maksas, neerudes ja piimas kitsedele, kehtestades jääkide ajutised piirnormid lihas- ja rasvkoes, maksas, neerudes ja piimas.
(6)
Veterinaarravimite komitee soovitas lammaste ja kitsede puhul kehtestada jääkide ajutised piirnormid, kuna teaduslikud andmed lammaste ja kitsede puhul esinevate jääkide kontrollimiseks kavandatud analüüsimeetodi kohta on puudulikud.
(7)
Seepärast tuleks muuta määruse (EL) nr 37/2010 lisa tabelis 1 eprinomektiini kannet, et lisada soovitatud ajutine jääkide piirnorm lammaste ja kitsede lihas- ja rasvkoe, maksa, neerude ja piima puhul. Kõnealuses tabelis lammaste ja kitsede puhul kehtestatud jääkide ajutised piirnormid peaksid kaotama kehtivuse 1. juulil 2014.
(8)
On asjakohane ette näha mõistlik ajavahemik, et asjaomased sidusrühmad saaksid võtta vajalikke meetmeid uute jääkide piirnormide järgimiseks.
(9)
Käesolevas määruses sätestatud meetmed on kooskõlas veterinaarravimite alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 37/2010 lisa muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 10. aprillist 2013.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. veebruar 2013

Labels: 17
20
0
3
6